
HOTĂRÂREA nr. 9/27.02.2025
privind ”Aprobarea cofinanțării în etapa I a Proiectului ”Proiectul regional de dezvoltare a infrastructurii de apă și apă uzată în aria de operare a S.C. RAJA S.A. Constanța, în perioada 2014-2020”, cod SMIS 2014+115525 și aprobarea cofinanțării în etapa II a Proiectului ”Etapizarea proiectului regional de dezvoltare a infrastructurii de apă și apă uzată în aria de operare a S.C RAJA S.A. Constanța, în perioada 2014-2020”, cod SMIS 2021 317646

Consiliul Local al Comunei 23 August, întrunit în şedinţa ordinară de lucru din data de 27 februarie 2025, orele 1600, la sediul Primăriei Comunei 23 August, din localitatea 23 August;
Analizând temeiurile juridice, respectiv:

a) prevederile Legii nr. 273/1996 privind finanțele publice locale, cu modificările și completările ulterioare;

b) prevederile Legii nr. 51/2006 privind serviciile comunitare de utilități publice, cu modificările și completările ulterioare;

c) prevederile Legii nr. 241/2006 privind serviciile de alimentare cu apă și de canalizare, cu modificările și completările ulterioare;

d) Ordinul Ministerul Investițiilor și Proiectelor Europene nr. 135/16.01.2024 privind aprobarea Ghidului Solicitantului – Condiții de accesare a finanțării pentru proiectele etapizate din sectoarele: apă/apă uzată, managementul deșeurilor , monitorizarea calității aerului și managementului riscurilor, finanțate în cadrul Programului de Dezvoltare Durabilă (PDD) 2021-2027, cu modificările și completările ulterioare;

Ținând cont de:

a) contractul de finanțare nr.210/31.08.2018 pentru proiectul ”Proiectul regional de dezvoltare a infrastructurii de apă și apă uzată în aria de operare a S.C. RAJA S.A. Constanța, în perioada 2014-2020”, cod SMIS 2014+115525  încheiate între Ministerul Investițiilor și Proiectelor Europene și RAJA SA, avizate de Asociația de Dezvoltare Intercomunitară Apă-Canal Constanța;
b) contractul de finanțare nr. 1/22.02.2024 pentru proiectul ”Etapizarea proiectului regional de dezvoltare a infrastructurii de apă și apă uzată în aria de operare a S.C. RAJA S.A. Constanța, în perioada 2014-2020”, cod SMIS 2021 317646, încheiat între Ministerul Investițiilor și Proiectelor Europene și RAJA S.A, avizat de Asociația de Dezvoltare Intercomunitară Apă-Canal Constanța;

e) actele adiționale nr. 11/19.02.2024 și nr. 12/11.03.2024 la Contractul de finanțare nr.210/31.08.2018 pentru proiectul ”Proiectul regional de dezvoltare a infrastructurii de apă și apă uzată în aria de operare a S.C. RAJA S.A. Constanța, în perioada 2014-2020”, cod SMIS 2014+115525, încheiate între Ministerul Investițiilor și Proiectelor Europene și RAJA SA, avizate de Asociația de Dezvoltare Intercomunitară Apă-Canal Constanța;
f) H.C.L. 23 August, nr.11/02.03.2022 cu privire la aprobarea “Studiului de fezabilitate şi a indicatorilor tehnico economici revizuiți, precum și asigurarea din bugetul local a cofinanţării aferente  investiţiei aflate în curs de realizare în comuna  23 August în cadrul “Proiectului regional de dezvoltare a infrastructurii de apă şi apă uzată în aria de operare a S.C. RAJA S.A. Constanţa, în perioada 2014-2020”
g) adresa nr. 5123/20.01.2025 a S.C. RAJA S.A. prin care solicită emiterea unei hotărâri privind asigurarea cotei de cofinanțare de 2% pentru Etapa a II a Proiectul regional de dezvoltare a infrastructurii de apă și apă uzată în aria de operare a S.C. RAJA S.A. Constanța, în perioada 2014-2020;
Luând act de:
a) referatul de aprobare al Primarului Comunei 23 August, în calitate de inițiator, înregistrat cu nr. 3005/12.02.2025;

b) raportul de specialitate al Compartimentului Financiar Buget, înregistrat cu nr. 3676/13.02.2025;

c) avizul cu caracter consultativ al Comisiei de specialitate nr. 1 pentru activități economico-financiare, juridică și de disciplină, din cadrul Consiliului Local 23 August;

În temeiul drepturilor conferite prin art. 129, alin. (2) lit. d, alin. (7) lit n, art. 139, alin. (1) și art. 196, alin. (1), lit. a) din Codul administrativ adoptat prin O.U.G. nr. 57/03.07.2019, cu modificările şi completările ulterioare,
HOTĂRĂȘTE:
Art. 1. Se aprobă valoarea cofinanțării U.A.T 23 August pentru etapa I a proiectului Etapizarea proiectului regional de dezvoltare a infrastructurii de apă și apă uzată în aria de operare a S.C RAJA S.A. Constanța, în perioada 2014-2020” în calitate de membru al Asociației de Dezvoltare Intercomjunitară Apă – Canal Constanța și proprietar al bunurilor ce urmează a fi realizate la suma de 538.255,79 lei, din care a fost virată către operatorul regional RAJA S.A. suma de 534.391,89 lei, rezultând o diferență de plată în favoarea RAJA S.A. în cuantum de 3863,90 lei.
Art. 2 Suma de plată prevăzută la art.1 va fi cuprinsă în bugetul general al Comunei 23 August și se va vira către operatorul regional RAJA S.A. până la sfârșitul exercițiului bugetar al anului 2025.
Art. 3 Se aprobă cofinanțarea de către U.A.T. 23 August, în calitate de membru al Asociației de Dezvoltare Intercomunitară Apă-Canal Constanța și proprietar al bunurilor ce urmează a fi realizate, a proiectului ”Etapizarea proiectului regional de dezvoltare a infrastructurii de apă și apă uzată în aria de operare a S.C. RAJA S.A. Constanța, în perioada 2014-2020”, cod SMIS 2021 317646, cu suma de 17.174,11 lei (fără T.V.A.) reprezentând contribuția proprie în procent de 2% rămasă de cofinanțat în etapa a II a a proiectului  antemenționat. Această valoare poate suferi modificări ca urmare a ajustării prețurilor și a unor modificări nesubstanțiale ale valorilor contractelor de lucrări.
Art. 4 Suma prevăzută la art. 3 va fi cuprinsă în bugetul general al Comunei 23 August, eșalonat, pe durata de implementare a proiectului, și se va vira eșalonat către operatorul RAJA S.A., la solicitarea acestuia, în termen de cel mult 30 de zile de la înregistrarea solicitării.

Art. 5  Valoarea finală privind cota de cofinanțare revine în sarcina U.A.T. 23 August, va fi stabilită ulterior încheierii proiectului și după regularizarea sumelor cu finanțatorul – Ministerul Investițiilor și Proiectelor Europene, iar în situația în care vor rezulta sume suplimentare de plătit de către U.A.T. 23 August sau, după caz, sume de restituit de către Operatorul Regional, aceste din urmă sume vor fi virate de către RAJA S.A. în contul RO14TREZ24A740600700130X. 

Art. 6 Cu aducerea la îndeplinire se însărcinează, Compartimentul Financiar-Buget din cadrul Primăriei Comunei 23 August.

Art. 7 (1) Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ:
· Primarului Comunei 23 August;
· Instituţiei Prefectului judeţului Constanţa, în vederea exercitării controlului cu privire la legalitate.
· Compartimentului Financiar-Buget;
· RAJA S.A.
(2) Aducerea la cunoştinţa publică se realizează prin publicare pe pagina de internet a Primăriei Comunei 23 August.

Hotărârea  s-a  adoptat  cu  un  număr  de 13 voturi “pentru”, - vot “împotrivă”, la  şedinţă  fiind  prezenţi  un  număr  de 13  consilieri   din  cei  15  aleşi.

PREȘEDINTE DE ȘEDINȚĂ,                       CONTRASEMNEAZĂ PENTRU LEGALITATE,
            CONSILIER  



                       SECRETAR GENERAL
CALMBACH VASILE-ALBERT

